Document ID: 31999R1339

ΚΑΝΟΝΙΣΜΟΣ (ΕΚ) αριθ. 1339/1999 ΤΗΣ ΕΠΙΤΡΟΠΗΣ
της 24ης Ιουνίου 1999
για την τροποποίηση του κανονισμού (ΕΚ) αριθ. 1374/98 για λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1587/96(2), και ιδίως το άρθρο 13 παράγραφος 3 και το άρθρο 16 παράγραφοι 1 και 4,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV:6 της GATT(3), και ιδίως το άρθρο 1 παράγραφος 1,
Εκτιμώντας:
(1) ότι οι δασμολογικές ποσοστώσεις των γαλακτοκομικών προϊόντων που αναφέρονται στη συμφωνία GATT/ΔΟΕ και δεν προσδιορίζονται ανά χώρα καταγωγής, αυξάνονται κάθε έτος από την 1η Ιουλίου· ότι πρέπει, συνεπώς, να προσαρμοστεί το παράρτημα ΙΙ του κανονισμού (ΕΚ) αριθ. 1374/98 της Επιτροπής(4)·
(2) ότι ο κανονισμός (ΕΚ) αριθ. 70/97 του Συμβουλίου(5), όπως τροποποιήθηκε τελευταία από τον κανονισμό (ΕΚ) αριθ. 2863/98(6), σχετικά με το αυτόνομο προτιμησιακό καθεστώς που εφαρμόζεται σε ορισμένες χώρες που προήλθαν από τη Γιουγκοσλαβική Δημοκρατία, αποκλείει την Ομοσπονδιακή Δημοκρατία της Γιουγκοσλαβίας από κάθε προτιμησιακό καθεστώς· ότι πρέπει, συνεπώς, να καταργηθούν οι αναφορές στη χώρα αυτή στο παράρτημα IV του κανονισμού (ΕΚ) αριθ. 1374/98·
(3) ότι στο παράρτημα VII του κανονισμού (ΕΚ) αριθ. 1374/98 περιλαμβάνεται η ονομασία και οι τόποι εγκαταστάσεως των οργανισμών εκδόσεων των πιστοποιητικών ΙΜΑ 1· ότι, επειδή διαπιστώθηκε ότι ορισμένα στοιχεία που αφορούν τους οργανισμούς αυτούς δεν είναι πλήρη ή πρέπει να ενημερωθούν, πρέπει να προσαρμοστεί το παράρτημα αυτό·
(4) ότι ο κανονισμός (ΕΚ) αριθ. 1374/98 αποτελεί αναμόρφωση του κανονισμού (ΕΚ) αριθ. 1600/95 της Επιτροπής(7)· ότι από την εξέταση του κανονισμού αυτού διαπιστώθηκε ότι ορισμένες αναφορές στο παράρτημα είναι εσφαλμένες και πρέπει συνεπώς να γίνουν αναγκαίες διορθώσεις·
(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1374/98 τροποποιείται ως εξής:
1. Το παράρτημα ΙΙ αντικαθίσταται από το παράρτημα Ι του παρόντος κανονισμού.
2. Στο παράρτημα IV, τα στοιχεία που αφορούν τους αύξοντες αριθμούς 8 και 9 αντικαθίστανται από τα στοιχεία του παραρτήματος ΙΙ του παρόντος κανονισμού.
3. Το παράρτημα VΙΙ αντικαθίσταται από το παράρτημα III του παρόντος κανονισμού.
4. Το παράρτημα VIII αντικαθίσταται από το παράρτημα ΙV του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1999.

Labels: 3
17
5